Leïla Slimani

**Leila Slimani** (Rabat, Marruecus, 3 d’otubri de 1981) es una pediorista i escreviora francomarroquí de mairi francoargelina i de pairi marroquí. La su segunda novela, *Chanson douce*, hue galardoná col Premiu Goncourt nel 2016.

## Biografía

Leila Slimani, fue alumna del Liceu francés de Rabat, creció nuna familia de palra francesa. El su pairi, Othman Slimani, es banqueru, la su mairi es otorrinolaringóloga, meya alsaciana, meya marroquí. Nel 1999, s’instaló en París, dondi se diplomó nel Enstitutu d’Estuyus Políticus de París. Intentó hazel-si atriz de teatru, estuyó en Cours Florent i decidió completal los sus estuyus nel ESCP Europe Business School, con una formación pa los meyus. Christophe Barbier, padrinu dela su promoción, l’ofreció una estancia en *[[L'Express]]*.

Ena editorial Gallimard hizo un cursu de creación literaria con Jean-Martin Laclavetine como tutol.

Al cabu i al postri, ingresó ena revista *[[Jeune Afrique]]* nel 2008, dondi trató los temas relacionaus col norti d’África. Nel 2012, dejó la redación de *Jeune Afrique* pa dedical-si ala escritura, inque sigue trebajandu pola su cuenta pala revista.

Nel 2014, espubricó la su primera novela en Gallimard, *Dans le jardin de l’ogre*, adquiria puna proutora (Huffpost), pa una adatación cinematográfica. El tema, la adicción sessual femenina i la literatura, son destacaus pola crítica i la obra es selecioná como una delas cincu finalistas del Premiu de Flore, de París. La novela vendió 15 000 ejemplaris en Marruecus. Nel 2015, esta novela recibió el 6º premiu literariu dela Mamounia, otorgau a un autol marroquí en lengua francesa, i fue la primera muger en recibi-lu.

La su segunda novela, *Chanson douce*, otuvu el Premiu Goncourt nel 2016.

Ena segunda viorna delas elecionis presiencialis de Francia nel 2017 apoyó juntu a un grupu de pessonalidais dela socieá cevil a Emmanuel Macron pa bloqueal a Marine Le Pen. El mesmu añu recibió el premiu "Out" d’oru pola su condena ala penalización dela omosessualiá en Marruecus i al control del cuerpu delas mujeris.

Nel 2021 recibió el premiu Llibreter.

## Obra

*La Baie de Dakhla : itinérance enchantée entre mer et désert*, Malika Éditions, Casablanca, 2013, 200 p.

*Dans le jardin de l’ogre*, éditions Gallimard, coll. «Blanche», 2014, 224 p. . *En el jardín del ogro*, Cabaret Voltaire, 2019, 288 p., traducción de Malika Embarek, ISBN 978-84-949414-2-9.

*[[Chanson douce]]*, éditions Gallimard, coll. «Blanche», 2016, 240 p. . *Canción dulce*, Cabaret Voltaire, 2017, 288 p., traducción de Malika Embarek, ISBN 978-84-944434-8-0.

*Le diable est dans les détails*, éditions de l'Aube, 2016, 64 p. (ISBN 978-2-8159-2144-2)

*Sexe et mensonges: La Vie sexuelle au Maroc* (French Edition) 2017, 192p. (ISBN 978-2-35-204568-7). *Sexo y mentiras*, Cabaret Voltaire, 2018, 224 p., traducción de Malika Embarek, ISBN 978-84-947108-3-4.

*Le Pays des autres*, Paris, éditions Gallimard, coll. «Blanche»: 2020 : 1ª parti: *La guerre, la guerre, la guerre*, 365 p. (ISBN 978-2-07-288799-4). 2022 : 2ª parti: *Regardez-nous danser*, 367 p. (ISBN 978-2-07-297255-3). El país de los otros, *Cabaret Voltaire*, 2021, 448 págs, ISBN 9788419047106.

*À mains nues* (scénario), dessin de Clément Oubrerie, couleurs de Sandra Desmazières, Paris, Les Arènes, coll. «Les Arènes BD»:

-2020 : tomu 1 : *1900 - 1921*, 98 p. (ISBN 979-10-375-0264-3).

-2021 : tomu 2 : *1922 - 1954*, 88 p. (ISBN 979-10-375-0466-1).

*Le Parfum des fleurs la nuit*, Paris, éditions Stock, coll. «Ma nuit au museo», 128 p. (ISBN 978-2-234-08830-6).
## Polémicas

La salía nel sigru 2017 del su ensayu *Sexe et Mensonges : La Vie sexuelle au Maroc*, alaba u pol escritol Kamel Daoud i notau pola crítica, desenclava un polvoreu colos Endígenas dela Repúbrica endispués de que Houria Bouteldja, voceru dela asociación, calificara ala romancera de native informant (anglicismu que quieri dezi literarmenti enfoti-chivatu autótonu), noción qu'estuyus post-colonialis s’an aviau pa dezi de pressonas de colol que, sobrecompensandu un complessu d'inferioriá palos *Brancus*, imitan a estos pa prezi-lis i sel reconocius por ellus, dize Fatiha Boudjahlat. Enas rehis socialis, á siu ensurtá a menú por racistas i por islamistas.

Nel setiembri de 2019, en respuesta al aparal-si dela periodista Hajar Raissouni, acusá d’abortu clandestinu i de relaciones sessualis ahuera del matrimoniu, escrebi cola realizadora Sonia Terrab una tribuna que sali de pressu ena una del *[[Le Monde]]*. Alí denuncia las leis que penalizan la sessualiá en Marruecus asina como la que prohíbi el abortu. El pesqui es un rruchi i lleva ala creación del coletivu *Hors-la-loi du Maroc* que va a tomal posición sobri estas custionis enos meyus. El 9 d’eneru de 2020, representa al coletivu 490 de los *Hors-la-loi du Maroc* i recibe por ellu con Sonia Terrab el Premiu Simone de Beauvoir pola libertá delas mujeris pol su runchi en favol del Derechu delas mujeris.

Mairina dela asociación *Lire pour en sortir*, milita pol acesu ala letura ena trena.

Nel marçu de 2020, pola viorna del primer confinamientu en Francia pa runchil contra la pandemia de Covid-19, *Le Monde* l’abri las sus colunas dun «diariu del confinamientu». Várias críticas juzgan, enas rehis socialis i ena prensa, la crónica como de mal tonu.

## Referéncias